Entrepreneurs | Laerskool Protea Park
Organiseerder: Mev. Marietjie le Roux, 076 960 0040.
M. vd Walt
- Elke graad het hulle eie voog wat hulle help met die vergaderings en verkope.
- Woensdag voor elke verkope, vergader entrepreneurs by hulle voogde.
1. Die doel van die entrepreneursklub
Die doelwitte van die entrepreneursklub is om leerders te bemagtig deur hulle
• die kennis en die vermoë te gee om hulself te identifiseer en te bemagtig as entrepreneurs,
• in staat te stel om ‘n unieke produk te ontwerp en bemark,
• te leer hoe om hul eie reklameveldtog te loots (die ontwerp en opsit van advertensies),
• op te lei hoe om ‘n sakeplan te voltooi nadat hul produk verkoop is.
2. Die leerders kry toestemmingsbriewe om te voltooi om lid te word van die entrepreneurs-klub.
3. Daarna sal die leerder die geleentheid kry om op die voorafbepaalde entrepreneursdae hul produkte te verkoop.
Die prosedure tydens die verkoop van hul produkte is:
• op die bepaalde dag word daar tafels voorsien waarop die goedere uitgestal kan word,
• slegs tweede pouse mag gebruik word om goedere te verkoop,
• leerders moet tafels versier, advertensies met pryse op aanbring en self sorg vir kleingeld,
• hul betaal R 10,00 huur per tafel wat in die entrepreneurfonds inbetaal word en later vir lekkernye op uitstappies gebruik word,
• die lede moet so gou as moontlik opruim en terugkeer klas toe,
• hulle word aangeraai om ware entrepreneurs te wees en hul produkte af te wissel as hul produk swak verkoop.
Neem asseblief kennis dat die volgende rëelings te alle tye geld: Geen diere,ysies, kougom, “party poppers” / klappers in enige vorm, waterballonne, bibiguns of ander tipe wapens, mag verkoop word nie!
4. Hul behoort elke keer ‘n sakeplan met ‘n inkomste en uitgawestaat te voltooi na afloop van die entrepreneursdag en dit inhandig, (voorbeeld in lêer) aangesien dit ook ‘n leerproses moet wees. Daar sal verpligte vergaderings gehou word om hul op hoogte te hou van nuwe verwikkelinge,oulike leesstof en die ontvang van hul sakeplanne.
5. Neem asseblief kennis dat die volgende rëelings te alle tye geld: Geen diere,ysies, kougom, “party poppers” / klappers in enige vorm, waterballonne, bibiguns of ander tipe wapens, mag verkoop word nie! Die klub kan maksimum uit 35 – 40 lede hê en die vorige jaar se entrepreneurs kry voorkeur. Verkieslik moet elke leerder sy eie produk verkoop en pare nie saamwerk nie; want dit kompliseer die sakeplan, wins-verdeling en soms selfs hul vriendskap.
Daar word twee uitstappies per jaar beplan. Die uitstappies vind plaas na skool ure. Die onkoste sal minimaal gehou word.
Daar is ‘n trofee geskenk wat vir die “beste entrepreneur van die jaar” gegee sal word.
Die volgende riglyne dien as kriteria om te bepaal watter leerders geïdentifiseer sal word vir
• Voorkoms en aanbieding van die produk
• Lewensvatbaarheid / markontleding
• Gereelde verkope
• Volle bywoning van vergaderings en uitstappies
• Inhandiging van sakeplanne.